पाएं अपने शहर की ताज़ा ख़बरें और फ्री ई-पेपरडाउनलोड करें
कोटड़ी गांव के निकट 40 फीट गहरे सूखे कुएं में पैंथर का 6 माह का शावक गिर गया। शनिवार सुबह उधर से गुजर रहे किसान ने पैंथर के गुर्राने की आवाज सुनी तो कुएं में देखा, शावक नजर आने पर वन विभाग की टीम को सूचना दी। जोधपुर से आई टीम ने रेस्क्यू कर शावक को निकाला तथा पिंजरे में रखा। अब उसे जंगल में छोड़ा जाएंगा।
जोधपुर से आई टीम में शामिल शूटर बंसीलाल ने बताया कि पैंथर के शावक की उम्र करीब 6 माह हैं। संभवतया रास्ता भटककर भोजन की तलाश में गांव की तरफ आ गया तथा कोटड़ी गांव के निकट सूखे कुएं में गिर गया। जानकारी मिलने पर शनिवार सुबह मौके पर पहुंचे तथा टीम में शामिल वनसंरक्षक राजू सिंह भाटी, देसूरी रेंजर करण सिंह राजपुरोहित, वनरक्षक भंवर सिंह आदि के साथ रस्सी के सहारे पैंथर के शावक को कुएं से निकाला।
मादा पैंथर के पंजों के निशान मिले मौके पर
शूटर बंशीलाल ने बताया कि कुएं के निकट मादा पैंथर के पंजों के निशान मिले हैं। संभवत वह शावक की तलाश में कुएं तक पहुंची। उन्होंने बताया कि शावक महज छह माह का है इसलिए इसे रात्रि में छोड़ेंगे। जिससे की वह अपने परिवार के साथ वापस मिल सके।
तीन दिन से था भूखा पैंथर
जानकारी के अनुसार करीब तीन दिन पूर्व पैंथर का शावक कुएं में गिरा। वह भूखा व प्यासा था। पिंजरे में डालने के बाद उसे वन विभाग की टीम की ओर से भोजन व पानी दिया गया। पैंथर ने थोड़ा भोजन भी किया तथा पानी पिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn